EkBass/fiwiki-20250220-pages-articles huggingface dataset:
M/S Colombo Express

M/S Colombo Express () on saksalaisen Hapag-Lloyd-laivayhtiön omistama yksi maailman suurimmista konttialuksista. Colombo Express on kooltaan kolmen jalkapallokentän kokoinen. Alus on rakennettu vuosina 2004–2005 Hyundai Heavy Industriesin telakalla, Ulsanissa, Etelä-Koreassa. Kuollutta painoa aluksella on 103 800 tonnia. Colombo Express on rekisteröity Saksan lipun alle ja sen kotisatama on Hampuri. Colombo Expressin sisaraluksia ovat M/S Tsingtao Express, M/S Osaka Express, M/S Chicago Express, M/S Kyoto Express, M/S Hanover Express, M/S Bremen Express ja M/S Kuala Lumpur Express. == Käyttöhistoria == Aluksen kastaminen tapahtui 11. huhtikuuta 2005 Singaporessa. Kastajana toimi TUI AG:n hallintoneuvoston puheenjohtaja Jürgen Krumnowin vaimo Christiane Krumnow. Kastamistilaisuuteen otti osaa myös Singaporen liikenneministeri Cheow Tong Yeo. Nykyisin alus liikennöi reitillä: Shanghai–Xiamen–Yantian–Hongkong–Singapore–Southampton–Hampuri–Rotterdam–Port Klang– Singapore–Hongkong–Shanghai. Tämä reitti kestää Colombo Expressillä 56 päivää. == Kuvia == Kuva:Stern of the Colombo Express.jpg|Aluksen perä Kuva:Hapag lloyd schiff 00.jpg|Colombo Express == Lähteet == == Aiheesta muualla == *Aluksen sijainti *Colombo Expressistä Hapag-Lloydin sivuilla Colombo Express
Live at Rockperry

__NOTOC__ Live at Rockperry on Peer Güntin livealbumi, joka taltioitiin Vaasan Rockperry -festivaalilla 15. heinäkuuta 2005, ja julkaistiin 10. toukokuuta 2006. Albumi on DualDisc eli kaksipuolinen CD-levy, jonka toisella puolella on ääniraidat ja toisella DVD. == Kappaleet == # # # # # # # # # # === DVD-extra === # Motorcycle Woman -video == Arvostelut == * Imperiumi: 7/10Levyarvostelu: Peer Günt - Live At Rockperry Viitattu 8.4.2022. * smackthejack.net: Peer Günt – Live at Rockperry Viitattu 8.4.2022. == Lähteet == Luokka:Vuoden 2006 konserttitallenteet Luokka:Peer Güntin albumit Luokka:Musiikki-DVD:t
Konttialus

Konttialus on rahtilaiva, jonka rahti pakataan standardikokoisiin merikuljetuskontteihin. Kontit lastataan aluksen rahtitilaan, joka voi olla suljettu ruuma, tai avoin lastitila. Kontit sijoitetaan laivaan vierekkäin useaan kerrokseen. Riippuen konttien täyttöasteesta konttialuksiin sopii paljon lastia, ja ne ovatkin parhaimmillaan valtameret ylittävillä matkoilla. CMA CGM -varustamon omistama Antoine de Saint Exupery on maailman suurimpia konttialuksia. Luokka:Laivatyypit Luokka:Seulonnan keskeiset artikkelit
Carryduff

Carryduff () on joki Downin kreivikunnassa Pohjois-Irlannissa. Se ei ole purjehduskelpoinen. Joki alkaa Killinuren kaupungin lähettyviltä, soisesta maastosta Oylen kukkulan (186m) pohjoisesta osasta ja sitä ruokkii useat kuivatusojat sen virratessa viljelyalueen läpi Carryduffin kaupungin eteläpuolella. Siellä se ohittaa Carryduffin patoaltaan ja virtaa pohjoiseen alas Castlereagh Hillin läpi liittyen Purdy's Burnin kanssa Laganin laaksossa jossa se liittyy Laganin jokeen Minnowburnin kohdalla. Alkuperäinen Carryduffin kylä kasvoi kohtaan jossa liikenneyhteydet Belfastin ulkopuolelta Downpatrickia ja Newcastlea kohti sekä itä-länsi-reittiä Hillsboroughista Strangfordin järvelle kohtaavat Carryduffin joen luona. Joki kulkee osan matkastaan putkessa, erityisesti kaupunkiosuuksilla. Luokka:Pohjois-Irlannin joet
Belos

Belos (, ) – hellenistinen muoto seemiläisten Baalista – oli kreikkalaisessa mytologiassa Poseidonin ja Libyan poika. Hänen kaksoisveljensä Agenor lähti Foinikiaan ja hallitsi siellä veljensä jäätyä Egyptin kuninkaaksi.Apollodoros, Kirjasto 2.1.4 (engl. käännös). Apollodoros kertoo, että Beloksella oli puolisonsa Ankhinoen, Neiloksen tyttären, kanssa kaksoispojat Aigyptos ja Danaos, ja jatkaa, että Euripideen mukaan myös Kefeus ja Fineus olivat heidän lapsiaan. Belos jakoi valtakuntansa pojilleen siten, että Aigyptos sai Arabian ja Danaos Libyan hallittavakseen. Tämän lisäksi Aigyptos voitti melampodilaiset ja alkoi kutsua heidän maataan Aigyptiksi. Ferekydeen mukaan Beloksella oli myös tytär nimeltään Damno, joka nai setänsä Agenorin ja synnytti tälle Foiniksen ja kaksi tytärtä, jotka puolestaan menivät naimisiin serkkujensa Aigyptoksen ja Danaoksen kanssa. Hesiodos puolestaan kertoo, että Beloksen tyttären nimi oli Thronia, ja hän synnytti Hermeelle Araboksen.Hesiodos, Naisten luettelo, fragm. 15 (engl. käännös). Nonnos nimeää Belokselle viisi lasta: Fineus, Foiniks, Agenor (tämän kuulemma on Kadmoksen isä), Aigyptos ja Danaos.Nonnos, Dionysiaka 3.284–307 (engl. käännös). Toisaalla Nonnos kuitenkin kertoo Fineuksen olevan Kadmoksen veli.Nonnos, Dionysiaka 2.679–695 (engl. käännös). == Lähteet == Luokka:Kreikkalainen mytologia
Palavarakkaus

Palavarakkaus (Lychnis chalcedonica) on Euraasiasta kotoisin oleva monivuotinen kohokkikasvi. Laji on suosittu koristekasvi eli perenna. Se on Suomessa luonnonvaraisena kasvavien niittykäenkukan (L. flos-cuculi eli Silene flos-cuculi) ja mäkitervakon (Viscaria vulgaris) lähisukulainen. == Ulkonäkö ja koko == Monivuotinen palavarakkaus kasvaa 35–110 cm pitkäksi. Pystyt, jäykät ja haarattomat varret ovat tiheään karkeakarvaisia. Varsilehdet ovat 4–10 cm pitkiä, puikeita ja herttatyvisiä. Huiskilomainen tai mykerömäinen tiivis kukinto on kasvin latvassa. Kukinnossa on 10–40 kappaletta, yleensä helakanpunaista kukkaa. Joskus kukat voivat olla myös vaaleanpunaisia tai valkoisia. Sekä kukan verhiö että teriö ovat viisilehtisiä. Verhiö on yhdislehtinen, ulkoverhiötön ja suonista pitkäkarvainen. Punaiset terälehdet ovat kaksijakoisia, lisäteriöllisiä, kynnellisiä ja 6–11 mm pitkiä. Emin vartaloita on viisi kappaletta. Palavarakkaus kukkii Suomessa kesä-elokuussa. Hedelmä on viisiliuskaisesti aukeava kota.Retkeilykasvio 1998, s. 117.Suuri Pohjolan kasvio 2005, s. 146. == Levinneisyys == Palavarakkaus on alun perin kotoisin Itä-Euroopasta, Venäjältä, Kazakstanista, Mongoliasta sekä Kiinan luoteisosista. Suomessa palavaarakkautta voi tavata luonnosta viljelyjäänteenä tai -karkulaisena aina Etelä-Lappia myöten.Lampinen, R., Lahti, T. & Heikkinen, M. 2012: Kasviatlas 2011: Palavanrakkauden levinneisyys Suomessa. Helsingin Yliopisto, Luonnontieteellinen keskusmuseo, Helsinki. Viitattu 28.8.2012. == Elinympäristö == Palavarakkaus viihtyy auringossa tai puolivarjossa. Villiintyneenä sitä voi tavata esimerkiksi puistoista, pientareilta ja hakamailta. == Käyttö == Palavaarakkautta on jo pitkään viljelty puutarhoissa koriste- ja hyötykasvina. Läntiseen Eurooppaan laji saapui alun perin ristiretkeläisten mukana keskiajalla. Ruotsissa laji on tunnettu jo 1700-luvulla ja Suomeen se on saapunut viimeistään 1800-luvulla. Palavaarakkautta ei ole viljelty pelkästään koristekasvina. Kasvin juurissa on saippuankaltaisia aineita, saponiineja, jotka muodostavat veden kanssa vaahtoavan pesuliuoksen. Tämän ominaisuuden takia sitä on hyödynnetty pesuaineena. Nykyisin palavastarakkaudesta on jalostettu useita kaupallisia lajikkeita. Kukkien väri on lajikkeesta riippuen punainen, oranssi, vaaleanpunainen tai valkoinen. Tunnettuja lajikkeita ovat esimerkiksi 'Dusky Salmon' (vaaleanpunainen), 'Alba' (valkoinen). == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == * Kasviatlas 2022: Palavanrakkauden levinneisyys Suomessa. * Suomen Lajitietokeskus: Palavarakkaus – Silene chalcedonica *Pohjolan kasvien pauloissa: Lychnis chalcedonica – palavarakkaus Luokka:Kohokkikasvit
Harrogaten aarre

pienoiskuva|Hopearahoja Harrogaten aarrekätköstä. Harrogaten aarre on Harrogatesta, North Yorkshiren kreivikunnasta löytynyt 900-luvulta peräisin oleva viikinkien aarrekätkö. Se koostuu 617 hopeakolikosta ja 65 muusta esineistä. Vuonna 2007 löydetty aarre on suurin läntisestä Euroopasta löytynyt viikinkiaarre sitten vuoden 1840. pienoiskuva|Koruesineitä Aarre oli kätketty kullalla koristeltuun hopeiseen astiaan, joka oli tehty nykyisen Ranskan tai Saksan alueella noin vuonna 900 ja koristeltu köynnöksillä, lehdillä ja kuudella metsästysaiheisella näkymällä. Sitä on todennäköisesti käytetty ehtoollisleivän säilytykseen jossakin pohjoisen Ranskan rikkaista luostareista tai kirkoista. Itse astia oli tämän lisäksi vielä lyijyarkun sisällä. Satojen eri puolilta peräisin olevien hopeakolikoiden lisäksi aarteeseen kuuluu myös koriste-esineitä, harkkoja ja hopeapaloja. Kolikoissa oli niin kristillisiä, islamilaisia kuin esi-kristillisiä pakanasymbolejakin ja kaiken kaikkiaan esineet olivat peräisin alueelta, joka ulottui Samarkandista, nykyisestä Uzbekistanista ja Venäjältä Pohjois-Afrikkaan ja Irlantiin. == Lähteet == == Aiheesta muualla == Luokka:Aarteet Luokka:Yorkshiren historia Luokka:Viikinkiaika
Särkynytsydän

Särkynytsydän (Lamprocapnos spectabilis, syn. Dicentra spectabilis) on unikkokasvien heimoon kuuluva punakukkainen monivuotinen ruoho. Se on perinteinen koristekasvi. == Ulkonäkö == Särkyneelläsydämellä on pitkät, kaarevat, haarattomat varret ja himmeän sinivihreät liuskaiset lehdet.Nicehouse Varresta riippuvat alaspäin ruusunpunaiset kellomaiset kukat, joiden keskellä vilkkuu valkoista. Yhdessä varressa on rivissä 5–15 kukkaa. Se kukkii toukokuusta heinäkuuhun. Kasvi kasvaa 50–70 cm korkeaksi.Puutarha.net thumb|vasen| == Levinneisyys == Särkynytsydän on alun perin kotoisin Aasiasta, Siperiasta ja Japaniin ulottuvalta alueelta.Ibiblio.org == Elinympäristö == Särkynytsydän viihtyy auringossa tai puolivarjossa. Se aloittaa kasvunsa aikaisin, ja voi saada hallavaurioita, jos lämpimän kauden jälkeen tulee uudestaan kylmää.Mirrinminttu.net == Lähteet == == Aiheesta muualla == * * United States Department of Agriculture (USDA): Lamprocapnos spectabilis * Flora of China: Lamprocapnos spectabilis Luokka:Unikkokasvit
Conquering the Throne

__NOTOC__ Conquering the Throne on Hate Eternalin esikoisalbumi, joka julkaistiin 2. marraskuuta 1999. Levyn kansitaide on Hans Memlingin maalauksen The Last Judgementin oikea puolisko, joka kuvaa helvettiä. == Kappaleet == # # # # # # # # # # # == Kokoonpano == * Erik Rutan – kitara, laulu * Jared Anderson – taustalaulu, basso * Tim Yeung – rummut * Doug Cerrito – kitara == Arvostelut == * AllMusic: AllMusic review * Soundi: Hate Eternal: Conquering The Throne Viitattu 30.10.2022. == Lähteet == == Aiheesta muualla == * * Luokka:Vuoden 1999 esikoisalbumit Luokka:Hate Eternalin albumit
Werner Maser

Werner Maser (12. heinäkuuta 1922 Paradeningken, Itä-Preussi, Saksa – 5. huhtikuuta 2007 Speyer, Rheinland-Pfalz, Saksa) oli saksalainen professori ja historioitsija. Maserin erityisalaa olivat natsi-Saksa ja Adolf Hitler. Maser oli ensimmäinen historioitsija, joka esitti saksalaisen aikakauslehti Sternin 1983 julkaisemia Hitler-päiväkirjoja väärennyksiksi, joiksi ne pian paljastuivat. Maser kuoli Steyerissä 84-vuotiaana. == Teoksia == * Adolf Hitler: Legende - Mythos - Wirklichkeit. Erstausg., Verlag Naumann & Göbel, Köln 1971; sowie: 18. Aufl./Sonderausg., Bechtle Verlag, München u. Esslingen 2001, ISBN 3-7628-0521-0. * Hitlers Briefe und Notizen. Sein Weltbild in handschriftlichen Dokumenten. Stocker, Graz 2002, ISBN 3-7020-0950-7. * Die Frühgeschichte der NSDAP. Hitlers Weg bis 1924. Athenäum-Verlag, Bonn 1965. * Der Sturm auf die Republik. Frühgeschichte der NSDAP. Ullstein, Frankfurt am Main 1981 ISBN 3-548-34041-5. * Adolf Hitler. Mein Kampf. Geschichte. Auszüge. Kommentare. Bechtle, Esslingen 2001 ISBN 3-7628-0409-5. (suom.) * Adolf Hitler. Das Ende der Führerlegende. Moewig, München 1982, ISBN 3-8118-4325-7. * Nürnberg. Tribunal der Sieger. (Trial of A Nation. Penguin Books Ltd. London) Econ, Düsseldorf 1982, sowie Edition Antaios, Schnellroda 2005, ISBN 3-935063-37-7. * Das Regime. Alltag in Deutschland 1933–1945. Dietz, Berlin 1990 ISBN 3-320-01732-2. * Der Wortbruch. Hitler, Stalin und der Zweite Weltkrieg. Olzog Verlag, München 1994 ISBN 3-7892-8260-X. * Fälschung, Dichtung und Wahrheit über Hitler und Stalin. Olzog Verlag, München 2004 ISBN 3-7892-8134-4. * Als Herausgeber: Wilhelm Keitel. Mein Leben - Pflichterfüllung bis zum Untergang. Hitlers Generalfeldmarschall und Chef des Oberkommandos der Wehrmacht in Selbstzeugnissen. edition q im Quintessenz Verlag, Berlin 1998 ISBN 3-86124-353-9. Suomeksi julkaistu: * ' * == Lähteet == Luokka:Saksalaiset historioitsijat Luokka:Saksalaiset professorit Luokka:Vuonna 1922 syntyneet Luokka:Vuonna 2007 kuolleet
Porkansaari

Porkansaari on Viipurinlahden saari ja entinen kylä entisen Viipurin maalaiskunnan alueella Venäjällä, Suomen luovuttamalla alueella. Porkansaari sijaitsee Viipurinlahden länsiosassa Piispansaaren ja Koivuniemen välissä. Saari on pohjoispäästään kasvanut lähes kiinni mantereeseen. Porkansaaren kylä käsitti varsinaisen saaren lisäksi saaren itäpuolella olevan Koivuniemen. Porkansaaren naapurikyliä olivat Piispansaaren lisäksi Kiiskilä, Ahokas ja Kärki sekä Viipurinlahden toisella puolella Lihaniemi. Porkansaaren kylässä oli 245 asukasta vuonna 1937.Lakio 1982, s. 265 Asutus oli keskittynyt Porkansaaren eteläosaan ja Koivuniemelle. Kyläläisten enemmistö työskenteli maatalouden parissa. Vuonna 1937 kylässä oli 52 ha peltoa, 12 ha niittyä ja 96 ha metsää.Lakio 1982, s. 269 ja 274 Merkittävä sivuelinkeino oli kalastus. Porkansaareen johti tie Ahokkaan kylästä. Omaa kansakoulua kylässä ei ollut, vaan koulua käytiin naapurikylän Kiiskilän koulussa.Kuujo 1982, s. 377 ==Historia== Talvisodan aikana kylän väestö evakuoitiin muualle Suomeen. Moskovan rauhassa Viipurin maalaiskunta Porkansaari mukaan lukien siirtyi Neuvostoliitolle. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944. ==Lähteet== * ===Viitteet=== Luokka:Viipurin maalaiskunnan kylät Luokka:Viipurinlahden saaret
King of All Kings

__NOTOC__ King of All Kings on Hate Eternalin toinen studioalbumi, joka julkaistiin julkaistiin 17. syyskuuta 2002. == Kappaleet == # # # # # # # # # # == Kokoonpano == * Erik Rutan – kitara, laulu * Jared Anderson – taustalaulu, basso * Derek Roddy – rummut == Arvostelut == * AllMusic: AllMusic review * Imperiumi: 8+/10Levyarvostelu: Hate Eternal - King Of All Kings Viitattu 30.10.2022. == Lähteet == == Aiheesta muualla == * * Luokka:Vuoden 2002 albumit Luokka:Hate Eternalin albumit
I, Monarch

__NOTOC__ I, Monarch Hate Eternalin kolmas studioalbumi, joka julkaistiin 28. kesäkuuta 2005. == Kappaleet == # # # # # # # # # # == Kokoonpano == * Erik Rutan – kitara, laulu * Randy Piro – basso * Derek Roddy – rummut == Arvostelut == * AllMusic: AllMusic review * Imperiumi: 7/10Levyarvostelu: Hate Eternal - I, Monarch Viitattu 30.10.2022. * Soundi: Hate Eternal: I, Monarch Viitattu 30.10.2022. == Lähteet == == Aiheesta muualla == * I, Monarch discogs.com -sivustolla * Luokka:Vuoden 2005 albumit Luokka:Hate Eternalin albumit
Lihaniemi

Lihaniemi on niemi ja entinen kylä Viipurinlahden itärannalla Venäjällä Suomen luovuttamalla alueella. Lihaniemi sijaitsi Uuraansalmen ja Rauhalahden välissä. Lihaniemen kylä käsitti vain noin puolet niemestä, sillä niemen tyviosa kuului Samolan kylään. Rauhalahden toisella puolella oli Alasommeen kylä ja Uuraansalmessa Lihaniemen kylä rajoittui Viipurin kuuluneeseen Uuraan satama-alueeseen. Viipurinlahden toisella puolella naapurikyliä olivat Porkansaari ja Piispansaari. Nykyisin Lihaniemen alueella on vähäistä asutusta, mutta sillä ei ole asutusnimeä. ==Asutus ja elinkeinot== Lihaniemen kylässä oli 287 asukasta vuonna 1937.Lakio 1982, s. 264 Maatalous oli kylän tärkein elinkeino, jonka lisäksi harjoitettiin myös kalastusta. Vuonna 1937 kylässä oli 123 ha peltoa, neljä ha niittyä ja 345 ha metsää.Lakio 1982, s. 269 ja 273 Kylässä toimi Matti Hottisen Perillisten kauppaLakio 1982, s. 329 ja Samolan Osuuskaupan sittemmin Osuusliike Torkkelin myymälä.Lakio 1982, s. 333–334 Kylässä toimi nuoriseura.Kuujo 1982, s. 386 ==Kansakoulu== Lihaniemen kansakoulu valmistui vuonna 1933.Kuujo 1982, s. 377 Lihaniemen kylän lisäksi koulupiiriin kuului muutamia Alasommeen kylän taloja. Vuonna 1939 Lihaniemen kansakoulussa oli 3 opettajaa ja 37 oppilasta.Kuujo 1982, s. 375 ==Historia== Suomen sisällissodan aikana Lihaniemen koillisimman kärjen edustalla sijaitsevassa Venäjänsaaressa majaili muutaman päivän ajan Viipurista paenneita suojeluskuntalaisia eli ns. Venäjänsaaren retkikunta. Talvisodan taistelut ulottuivat Lihaniemeen aivan sodan loppuvaiheessa. Asukkaat oli evakuoitu jo aiemmin muualle Suomeen. Moskovan rauhassa Viipurin maalaiskunta Lihaniemi mukaan lukien siirtyi Neuvostoliitolle. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944. ==Lähteet== * ===Viitteet=== Luokka:Viipurin maalaiskunnan kylät
Moya Brennan

Moya Brennan (s. 4. elokuuta 1952 Gaoth Dobhair, Irlanti) on irlantilainen laulaja, joka tuli tunnetuksi Clannadin päälaulajana. Brennanin ensimmäinen sooloalbumi Máire julkaistiin vuonna 1992. Hänen sisarensa Enya on yksi maailman menestyneimmistä naisartisteista. == Albumit == *Máire (1992) *Misty Eyed Adventures (1994) *Perfect Time (1998) *Whisper To The Wild Water (1999) *New Irish Hymns (2002) (Joanne Hoggin ja Margaret Beckerin kanssa) *Two Horizons (2003) *Óró - A Live Session (2005) *An Irish Christmas (2005) *Signature (2006) == Lähteet == == Aiheesta muualla == *Moya Brennanin viralliset sivut Luokka:Irlantilaiset laulajat Luokka:Vuonna 1952 syntyneet Luokka:Elävät henkilöt
O (albumi)

__NOTOC__ O on Damien Ricen esikoisalbumi, joka julkaistiin 1. helmikuuta 2002. Albumin ensimmäinen single The Blower's Daughter nousi ennen albumin valmistumistaan Irlanninn top 20 -listalle. Useat albumin kappaleet ovat olleet mukana elokuvien ja tv-sarjojen soundtrackeillä, mm. "Blower's Daughter" ja "Cold Water" elokuvassa Iholla ja "Delicate" tv-sarjassa House. Levyllä on kaksi piiloraitaa, "Prague" ja "Silent Night". Damien Ricen lisäksi levyllä laulaa useissa kappaleissa irlantilainen laulaja Lisa Hannigan. == Kappaleet == # # # # # # # # # # == Erikoispainokset == * Vuoden 2003 painos, mukana bonus-DVD * Vuoden 2004 painos, mukana bonusraita "Cannonball (remix)" * Vuoden 2004 painos, mukana EP B-Sides * Vuoden 2005 painos, mukana bonusraidat "Cannonball (remix)" ja "Unplayed Piano" == Arvostelut == * AllMusic: AllMusic review == Lähteet == Luokka:Vuoden 2002 esikoisalbumit Luokka:Damien Ricen albumit
Uinti kesäolympialaisissa 1948

Vuoden 1948 Lontoon kesäolympialaisissa uitiin yhteensä 11 uintimatkaa. Miehet kilpailivat kuudessa ja naiset viidessä lajissa. Eniten uintimitaleita kahmi Yhdysvallat, joka etenkin miehissä oli täysin ylivoimainen voittaen jokaisen miesuinnin kultamitalin. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 100 m vapaauinti Walter Ris Yhdysvallat 57,3 Alan Ford Yhdysvallat 57,8 Géza Kádas 58,1 400 m vapaauinti William Smith Yhdysvallat 4.41,0 James McLane Yhdysvallat 4.43,4 John Marshall 4.47,4 1500 m vapaauinti James McLane Yhdysvallat 19.18,5 John Marshall 19.31,3 György Mitro 19.43,2 100 m selkäuinti Allen Stack Yhdysvallat 1.06,4 Robert Cowell Yhdysvallat 1.06,5 Georges Vallerey 1.07,8 200 m rintauinti Joseph Verdeur Yhdysvallat 2.39,3 Keith Carter Yhdysvallat 2.40,2 Robert Sohl Yhdysvallat 2.43,9 4 × 200 m vapaauintiviesti Yhdysvallat Walter Ris James McLane Wallace Wolf William Smith 8.46,0 Elemér Szathmáry György Mitró Imre Nyéki Géza Kádas 8.48,4 Joseph Bernardo Henri Padou jr. René Cornu Alexandre Jany 9.08,0 === Naiset === Laji Kultaa Kultaa Hopeaa Hopeaa Pronssia Pronssia 100 m vapaauinti Greta Andersen 1.06,3 Ann Curtis Yhdysvallat 1.06,5 Marie-Louise Linssen-Vaessen 1.07,6 400 m vapaauinti Ann Curtis Yhdysvallat 5.17,8 Karen Harup 5.21,2 Catherine Gibson 5.22,5 100 m selkäuinti Karen Harup 1.14,4 Suzanne Zimmerman Yhdysvallat 1.16,0 Judy Davies 1.16,7 200 m rintauinti Petronella van Vliet 2.57,2 Beatrice Lyons 2.57,7 Éva Novák 3.00,2 4 × 100 m vapaauintiviesti Yhdysvallat Marie Corridon Thelma Kalama Brenda Helser Ann Curtis 4.29,2 Eva Riise Karen Harup Greta Andersen Fritze Carstensen 4.29,6 Irma Heijting-Schuhmacher Margot Marsman Marie-Louise Linssen-Vaessen Johanna Termeulen 4.31,6 == Mitalitaulukko == Sija Maa Kulta Hopea Pronssi Yhteensä 1\. Yhdysvallat 8 6 1 15 2\. 2 2 0 4 3\. 1 0 2 3 4\. 0 2 2 4 5\. 0 1 3 4 6\. 0 0 2 2 7\. 0 0 1 1 == Lähteet == * == Aiheesta muualla == Luokka:Kesäolympialaiset 1948 1948
Charles D. B. King

Charles Dunbar Burgess King (12. maaliskuuta 1871 Monrovia – 1961) oli liberialainen poliitikko ja presidentti vuosina 1920–1930. King oli True Whig -puolueen jäsen. Puolue oli vallassa yli vuosisadan 1878–1980. King toimi alkuun ulkoministerinä, kunnes hänet valittiin presidentiksi 1920. Vuoden 1927 vaaleissa hän sai virallisen ilmoituksen mukaan 234 000 ääntä, kun Liberiassa oli tuolloin vain 15 000 rekisteröityä äänestäjää. Guinnessin ennätysten kirjassa Liberian vuoden 1927 presidentinvaalit on mainittu kaikkien aikojen suurimpana vaalihuijauksena. Vaalit hävinnyt Thomas J. R. Faulkner syytti useita True Whig -puolueen johdon jäseniä urakkatyöläisten myymisestä orjiksi. Kansainliiton muodostaman brittiläisen asianajajan Cuthbert Christyn johtaman komission antaman selonteon mukaan Faulknerin syytökset osoittautuivat usein perustelluiksi. Selonteko nimesi useita valtion virkamiehiä, mukaan luettuna varapresidentti Allen N. Yancy. King ja Yancy erosivat seuranneen skandaalin vuoksi joulukuussa 1930.http://www.liberiapastandpresent.org/KingResignation.htm ==Lähteet== ==Aiheesta muualla== *Englanninkielinen elämäkerta Luokka:Liberian presidentit Luokka:Vuonna 1871 syntyneet Luokka:Vuonna 1961 kuolleet
9 (albumi)

__NOTOC__ 9 on Damien Ricen toinen studioalbumi, joka julkaistiin 3. marraskuuta 2006. Osissa albumin kappaleista vierailee irlantilaislaulaja Lisa Hannigan. == Kappaleet == # 9 Crimes – 3:39 # The Animals Were Gone – 5:41 # Elephant – 5:57 # Rootless Tree – 4:22 # Dogs – 4:11 # Coconut Skins – 3:45 # Me, My Yoke + I – 5:57 # Grey Room – 5:43 # Accidental Babies – 6:34 # Sleep Don't Weep – 21:54 == Arvostelut == * Metacritic: 64/100Metacritic: Reviews for 9 by Damien Rice * Allmusic: AllMusic review * The Guardian: The Guardian: Album review * Pitchfork: 1.9/10Pitchfork Media review == Lähteet == Luokka:Vuoden 2006 albumit Luokka:Damien Ricen albumit
Kaustisen kamarimusiikkiviikko

Kaustisen kamarimusiikkiviikko () on tammi–helmikuun vaihteessa Kaustisella järjestettävä kamarimusiikkitapahtuma, jonka järjestäjänä on Kaustisen Kamarimusiikkiyhdistys ry. Ensimmäisen kerran kamarimusiikkiviikko järjestettiin vuonna 1978. Kamarimusiikkiviikon perusti säveltäjä Pehr Henrik Nordgren, joka toimi pitkään myös viikon taiteellisena johtajana. Vuonna 2020 viikon taiteellisena johtajana aloitti Sibelius-Akatemian viulumusiikin professori, viulutaiteilija Kaija Saarikettu. Hänen jälkeensä taiteellisena johtajana aloitti vuonna 2023 Tiila Kangas. Kaustisen kamarimusiikkiviikko järjestetään vuosittain tammi-helmikuun vaihteessa. Tapahtuman musiikillinen kirjo ulottuu varhaisbarokista rakastetuimpiin klassikoihin ja uusimpaan musiikkiin, jota on viikolla kantaesitetty jo yli 70 teoksen verran. Taiteellisina johtajina ovat aikaisemmin toimineet myös säveltäjä Veli-Matti Puumala, oboisti Anni Haapaniemi, viulisti Kreeta-Maria Kentala, viulisti Jari Valo sekä dramaturgi ja ohjaaja Vesa Tapio Valo. Viikon tunnuslause on "Talvi soi tarinoita". Pääosa konserteista on Kansantaiteenkeskuksessa kallion sisään louhitussa Kaustinen-salissa sekä Pelimannitalossa ja Kaustisen kirkossa. Musiikki kiertää -ilmaiskonsertit toteutetaan yhdessä paikallisten ammattimuusikoiden sekä Kaustisen musiikkilukion kanssa. Tapahtuma on viime vuosina levittäytynyt myös alueen lähikuntiin erilliskonserttien ja kurssitoiminnan myötä. == Katso myös == * Kuhmon kamarimusiikki == Lähteet == * Kaustisen kamarimusiikkiviikon taiteelliset johtajat 1979–2015 == Aiheesta muualla == * Kaustisen kamarimusiikkiviikon kotisivut. Luokka:Klassisen musiikin tapahtumat Suomessa Kamarimusiikkiviikko
Magdalen College

Magdalen College (äännetään ) on yksi englantilaisen Oxfordin yliopiston collegeista. Magdalen College perustettiin vuonna 1458 korvaamaan toisaalla Oxfordissa sijainnut, 1448 perustettu Magdalen Hall -niminen instituutio. Collegen perusti Winchesterin piispa William of Waynflete. Perustajan laatimissa säännöissä määrätään, kuinka collegen nimi äännetään. Samoin niissä säädettiin nykyisin maineikkaan kuoron perustamisesta. == Lähteet == ==Aiheesta muualla== Luokka:Oxfordin yliopisto
Finlandia-klubi

Finlandia-klubi on Lahteen syksyllä 2003 avattu rock-klubi. Finlandia-klubi on Sibeliustalon ylläpitämä klubi ja se toimii Sibeliustalon tiloissa, vanhassa tehdashallissa. ==Aiheesta muualla== * Finlandia-klubin kotisivut Luokka:Lahden kulttuuri Luokka:Suomalainen populaarimusiikki Luokka:Suomen konserttitalot
Gamesa

Gamesa Corporación Tecnológica on espanjalainen energiayritys, joka valmistaa pääasiassa tuuliturbiineja ja rakentaa tuulipuistoja. Gamesa on IBEX 35 -yritys, ja sen toimitusjohtaja on Guillermo Ulacia. Yrityksen liikevaihto oli 2007 3,3 miljardia euroa ja 2006 2,4 miljardia euroa. Vuoden 2007 lopussa työntekijöitä oli 7 000 ja (2006) 5 420.Gamesa finaliza 2007 con un crecimiento del 36% en sus ventas y un beneficio neto de 220 Millones de euros Noticias Gamesa 28.2.2008Vuosiraportti 2006 Yhtiöön sisältyvät Aeronautics (lentokonetarvikkeita) ja Energy. Energiaan sisältyy uusiutuva energia, tuulivoima ja palvelut. Yritys myy tuuliturbiineja ja aurinkokennoja. Yrityksen pääkonttori on Vitoria-Gasteizissa. Yrityksellä on tuotantoa Espanjassa, Portugalissa, Saksassa, Isossa-Britanniassa, Irlannissa, Italiassa, Ranskassa, Marokossa, Egyptissä, Intiassa, Kiinassa ja Yhdysvalloissa. Yritys perusti useita tehtaita Pennsylvaniaan 2006. BTM Consultin mukaan vuonna 2007 suurimmat tuulivoimayhtiöt liikevaihdon mukaan olivat Vestas, GE Wind ja Gamesa (15,4 % markkinaosuus). International Wind Energy Development World Market Update 2007, Forecast 2008-2012 BTM Consult Press Release 23.3.2008 ==Tuulivoima== GamesaVuosikertomus 2006 Vuosi Liikevaihto M€ Tuotto M€ Myynti MW Työntekijöitä 2007 3 274 220 3 600 7 000 2006 2 401 2 400 5 420 ==Aurinkoenergia== Gamesa Solar tuottaa Sevillassa aurinkokennoja kapasiteetilla 6 MW (2007). Aurinkolämmityksen tuotantokapasiteetti oli 60 000 m²/vuosi (2007).Gamesa Solar Presentación luettu 22.4.2008 == Historia == * 1976 perustettiin, aiemmin Grupo Auxiliar Metalúrgico, S.A * 2000 pörssiin * 2001 Vestas myi 40 %:n osuutensa Gamesa:sta 2,1 milj. DKK:lla * 2017 Siemens ja Gamesa päättävt yhdistää tuulivoimaloiden tuotannonsa. Uusi yritys on nimeltään Siemens Gamesa ja sen kotipaikka on Biskajan Espanjassa. ==Katso myös== * Luettelo tuulivoimalaitoksien valmistajista * Tuulivoima * Uusiutuva energia * Uusiutuva energia Espanjassa ==Lähteet== ==Aiheesta muualla== * Yrityssivu Luokka:Tuulivoimaloiden valmistajat Luokka:Energia Espanjassa Luokka:Espanjalaiset pörssiyhtiöt
The Gods of Earth and Heaven

The Gods of Earth and Heaven on Army of Loversin toukokuussa vuonna 1993 julkaisema pop-albumi. Levyltä julkaistiin singleinä kappaleet "Israelism", "La plage de Saint-Tropez" ja "I am", joista suurimmaksi hitiksi muodostui "Israelism", joka valloitti listat Skandinaviassa ja Israelissa keväällä 1993, vaikka esimerkiksi Israelissa se sai paljon kritiikkiä osakseen. Israelissa single pysyi listaykkösenä kolme kuukautta putkeen. The Gods of Earth and Heaven albumia pidetään yleisesti fanien keskuudessa Army of Loversin parhaana levynä ja se olikin musiikillisesti ryhmän kunnianhimoisin tuotos. Monen kriitikon mielestä se oli kaupallinen itsemurha ja levy myikin huomattavasti vähemmän kuin edeltäjänsä. Albumi jäi täysin ilman julkaisua muun muassa Yhdysvalloissa. Suomessa levy nousi albumilistalla korkeimmillaan sijalle 8, pysyen listalla 20 viikkoa. Vuoteen 2005 mennessä albumia oli myyty Suomessa 22 367 kappaletta, mikä on reilusti nykyistä kultalevyrajaa (10 000) suurempi määrä . == Kappaleet == # # # # # # # # # # # # # # # # == Arvostelut == * Allmusic: == Lähteet == == Aiheesta muualla == * iTunes Gods of Earth and Heaven, The Luokka:Army of Loversin albumit
Suomen Leijona

Suomen Leijona on kertatulta ampuva tarkkuuspienoiskivääri. Se on pisimpään sarjavalmistuksessa ollut suomalainen asemalli, ja sitä valmistettiin vuosina 1930–1979. Eri malleja on noin 20 kappaletta. Kilpa-aseena se oli maailman paras 1930–1940-luvuillaArma Fennica, Suomalaiset aseet s. 49 ISBN 951-99681-6-4 ja käyttökelpoinen kilpa-ase vielä 1980-luvun alkuun. Hyvistä materiaaleista tehtynä sekä oivallisesti suunniteltuna ase kelpaa yhä mainiosti harjoitteluaseeksi. ==Yleiskuvaus== ===Aseen säädöt=== Rata-aseessa voi olla paljon säätöjä. Kuvan ase on 1960-luvun ns. vakioluokan pienoiskivääri, jossa säätöjä on vähemmän. Perälevyn avulla säädetään aseen tähtäimet silmän tasalle. Geometria vaihtelee paitsi henkilön mukaan, myös ampuma-asennon vuoksi. Tällä aseella on kilpailtu 50 metrin matkalla, pysty, polvi sekä makuuasennoissa. Etutukin alla olevaa hihnaa käytetään polvi- ja makuuasennoissa vakauttamaan ase/ampuja-yhdistelmää. Diopterin etu- ja takareiän halkaisijaa vaihdellaan asennon ja valaistusolosuhteiden mukaan. Luodin osumapistettä muutetaan säätämällä takatähtäimen (ylhäällä keskellä) vaaka- ja pystysuunnan ruuveja. Tällä aseella ruuvin 1/12 kierros ('naksu') vastaa 3 mm siirtymää 50 metrin matkalla. ===Kisamenestys=== Toivo Mänttäri on suunnitellut osia Suomen Leijonaan sekä ampunut sillä kilpaa. Legendaarisen maineensa Mänttäri saavutti vuoden 1939 MM-kilpailuissa Sveitsissä ampumalla pienoiskiväärillä ME-tuloksen 400 pistettä: 40 laukausta ja kaikki kymppiin. Tätä täydellistä tulosta sivuttiin seuraavan kerran vasta 1952. Neljäkymmentä 50 metrin päässä olevaa luodinreikää olisi voinut peittää nykyisellä 10 eurosentin kolikolla! Toki taulua vaihdettiin laukausten välillä. ===Kilpa- aseen kehitys=== Tarkkoja aseen piippuja on osattu valmistaa yli 100 vuotta. Rata-aseissa piippu on yleensä hyvin paksu (katso kuvan alarivin oikeanpuoleisinta pikkukuvaa). Kaliiperin .22 LR paineesta aiheutuvat kuormitukset voidaan hallita ainevahvuudella, joka on murto-osa rata-aseen piipun seinämän paksuudesta. Massa auttaa pitämään aseen vakaana (hitausmomentti kasvaa ⇒ heilahtelut ovat hitaampia). Alkuperäisen Leijonan lukkolaitteen suunnitteli ja patentoiAimo Lahden asekeksinnöt s. 80, Timo Hyytinen, Arma Fennica Oy 2013 asesuunnittelija Aimo Lahti, mutta lukkolaitetta yksinkertaistettiin jo muutaman valmistussarjan jälkeen. Suomen Leijonan laukaisukoneisto oli 1930-luvulla aikaansa edellä. Hyvä koneisto on herkkä, tarkka ja nopea. Liipaisinta ei tarvitse painaa lujaa, sen tuntuma on aina samanlainen sekä iskuri lyö nopeasti (hyvän ja huonon ero on muutamia kymmeniä millisekunteja) sen jälkeen kun virekynnet vapautuvat. Leijonan takatähtäin (kollaasin ylärivin keskimmäinen kuva) on aseen elinkaaren alkupuolelta. Takatähtäin yhdessä rengas- tai tolppamaisen etutähtäimen/jyvän kanssa muodostaa diopteritähtäimen. ==Lähteet== ==Aiheesta muualla== * Timo Hyytinen: Arma Fennica – suomalaiset aseet, Gummerus 1985 Luokka:Kiväärit
Glory, Glamour and Gold

Glory Glamour and Gold on dancepop-yhtye Army of Loversin lokakuussa 1994 julkaisema neljäs ja viimeinen studioalbumi. Levy julkaistiin tammikuussa 1995 myös Isossa-Britanniassa ja Yhdysvalloissa. Glory Glamour and Gold sai osakseen ristiriitaisia arvosteluja, osan mielestä Army of Loversin olisi pitänyt pysyä edellisen The Gods of Earth and Heaven albumin äänimaisemissa kun taas osan mielestä modernimpi dancesoundi toisi yhtyeelle uusia faneja ja avaisi ovet uudelle maailmanvalloitukselle. Monet kriitikot pitävät Glory Galmour and Goldia Army of Loversin parhaana studioalbumina koskaan. Lyriikoiden puolesta Army of Lovers otti pari askelta rauhallisemmin, sillä edellinen albumi jäi ilman julkaisua Yhdysvalloissa voimakkaiden sanoitustensa takia, mutta uutta albumia hehkutettiin Yhdysvalloissa yhtenä maailman parhaista dance-levyistä. Albumin tuottivat Alexander Bard ja Anders Wollbeck. Levyn kansivihkoon on myös muutaman kappaleen kohdalle merkitty tuottajaksi Vacuum mutta todellisuudessa Vacuum oli vielä tuolloin pelkkä kaksikko Alexander ja Anders. Yleisesti albumin myynti ei ollut suuri, mutta se myi kultaa Italiassa ja Ranskassa. == Kappaleet == # # # # # # # # # # # # # == Arvostelut == * Allmusic: Allmusic review == Lähteet == Luokka:Vuoden 1994 albumit Luokka:Army of Loversin albumit
Danny Yatom

Danny Yatom (, s. 15. maaliskuuta 1945) on israelilainen poliitikko ja Mossadin entinen pääjohtaja. Yatom on ollut Mossadin pääjohtaja vuosina 1996–1998. Työväenpuolueen edustaja knessetissä hän ollut vuodesta 2003. ==Lähteet== *Virallinen sivu Luokka:Knessetin jäsenet Luokka:Mossad Luokka:Vuonna 1945 syntyneet Luokka:Elävät henkilöt
Harrogate

Harrogate [] on noin asukkaan kaupunki ja asukkaan hallintopiiri (borough) North Yorkshiren kreivikunnassa Pohjois-Englannissa. Hallintopiiriin kuuluu Harrogaten kaupungin lisäksi Knaresboroughin maaseutukaupunki, Riponin katedraalikaupunki ja laajalti maaseutua. Riponin lounaispuolella sijaitsee Studleyn kuninkaallinen puisto ja Fountains Abbeyn rauniot, jotka ovat muodostaneet Unescon maailmanperintökohteen vuodesta 1986 lähtien. Harrogatessa järjestettiin vuoden 1982 Eurovision laulukilpailu. Vuonna 2007 kaupungin alueelta löydettiin viikinkiaikainen Harrogaten aarre. == Ystävyyskaupungit == * Bagnères-de-Luchon, Ranska (vuodesta 1952 lähtien) * Wellington, Uusi-Seelanti * Harrogate, Yhdysvallat == Lähteet == ==Aiheesta muualla== Luokka:Asutut paikat North Yorkshiressä Luokka:Englannin kaupungit Luokka:North Yorkshiren hallinnolliset alueet Luokka:Englannin hallintopiirit
Saukkobeletti

Saukkobeletti eli saukkonäätä (Cynogale bennettii) on sivettieläimiin kuuluva petonisäkäs. Sitä tavataan Malakan niemimaalla sekä Borneon ja Sumatran saarilla vetisillä soilla sekä purojen ja jokien varsilla.. Suomen Lajitietokeskus käyttää lajista nimitystä vesibeletti. Saukkobeletti näyttää hyvin paljon merisaukolta. Laji on hyvin sopeutunut osittaiseen vesielämään. Saukkobeletit pystyvät sulkemaan sieraimensa ja korvansa läpällä. Niillä on melko leveät räpyläjalat uimista varten. Saukkobelettien koko on noin 70-88 senttimetriä. Lajin turkki on pohjaltaan vaalea, mutta karvat tummenevat kärkeä kohti. Lisäksi muuten lähes mustassa turkissa on siellä täällä harmaampia karvoja. Saukkobeletin viiksikarvat ovat pitkät ja niitä on runsaasti. == Lähteet == Luokka:Sivettieläimet Luokka:Uhanalaiset nisäkkäät
Natal (täsmennyssivu)

Natal () on: * Natal, entinen Britannian siirtomaa nykyisessä Etelä-Afrikassa * Natal, kaupunki Brasiliassa * Natalian tasavalta, lyhytikäinen buurivaltio Natalin alueella 1800-luvulla * Natalin provinssi, entinen Etelä-Afrikan provinssi * Port Natal, Etelä-Afrikassa sijaitsevan Durbanin kaupungin vanha nimi * Project Natal, Microsoftin Kinect-liikeohjaimen koodinimi suunnitteluvaiheessa * HMS Natal, Britannian Kuninkaallisen laivaston panssariristeilijä 1907–1915.
Lasten Eurovision laulukilpailu 2004

Toinen Lasten Eurovision laulukilpailu 2004 järjestettiin Håkans Hallissa Lillehammerissa, Norjassa. Kilpailu oli tarkoitettu 8–15-vuotiaille lapsille ja nuorille. Kilpailuun osallistui 18 maata. Kilpailun voitti Espanjan edustaja María Isabel laululla "Antes Muerta Que Sencilla". Kilpailuun osallistuivat ensimmäistä kertaa Ranska ja Sveitsi. == Osallistujamaat == 18 maata osallistui vuoden 2004 kilpailuun. Nro Maa Artisti(t) Kappale Sijoitus Pisteet 01 Secret Band "O palios mou eaftos" (Ο παλιός μου εαυτός) 9 48 02 Young Talent Team "Power of a Song" 12 14 03 Klaartje & Nicky "Hij is een kei" 11 27 04 Demis Mirarchi "Birichino" 16 4 05 @lek "En stjerne skal jeg bli" 13 12 06 Thomas Pontier "Si on voulait bien" 6 78 07 Martina Siljanovska "Zabava" (Забава) 7 64 08 KWADro "Łap życie" 17 3 09 Marios Tofi "Onira" (Όνειρα) 8 61 10 Egor Volchek "Spiavajcie so mnoj" (Спявайце со мной) 14 9 11 Nika Turković "Hej mali" 3 126 12 Mārtiņš Tālbergs & C-Stones Juniors "Balts vai melns" 17 3 13 Cory Spedding "The Best Is Yet to Come" 2 140 14 Cool Kids "Pigen er min" 5 116 15 María Isabel "Antes muerta que sencilla" 1 171 16 Limelights "Varför jag?" 15 8 17 Free Spirits "Accroche-toi" 10 37 18 Noni Răzvan Ene "Îţi mulţumesc" 4 123 ==Lähteet== Luokka:Lasten Eurovision laulukilpailu Luokka:Musiikkitapahtumat Norjassa Luokka:Vuoden 2004 musiikki Luokka:Lillehammer
Batem

Batem, oikealta nimeltään Luc Collin (s. 6. huhtikuuta 1960 Kamina, Belgian Kongo) on belgialainen sarjakuvapiirtäjä ja -käsikirjoittaja. Hän on tehnyt muun muassa Marsupilami-sarjakuvaa vuodesta 1987 alkaen. == Lähteet == Luokka:Belgialaiset sarjakuvantekijät Luokka:Vuonna 1960 syntyneet Luokka:Elävät henkilöt
Maustekairapalmu

Maustekairapalmu (Pandanus amaryllifolius) on kairapalmuihin kuuluva trooppinen kasvi, joka tunnetaan nimellä pandan. Kasvia käytetään yleisesti kaakkoisaasialaisessa keittiössä. Kasvilla on viuhkamaiset lehdet ja puumaiset ilmajuuret. Kasvi on harvinainen luonnossa, mutta sitä viljellään laajalti maustekasvina. Se on kaksikotinen kasvi, ja varsinkaan hedekukkia ei nähdä usein.Gernot Katzer’s Spice Pages: Pandanus (Pandanus amaryllifolius) Kasvista käytetään lehdet joko tuoreina tai nahistuneina. Maku on pähkinäinen ja tuoksu kukkamainen ja se täydentää malesialaisia, filippiiniläisiä ja indonesialaisia ruokia. Joskus lehtiä liotetaan kookosmaidossa ja seos lisätään ruokaan. Lehdistä voidaan myös tehdä pieni kimppu ja kypsentää se ruuan mukana. Lehdistä voidaan myös kutoa kori, jota voidaan käyttää riisin keittämiseen.Ingredients: Pandanus CHOW Kasvi voi myös karkottaa hyönteisiä, kuten hyttysiä ja torakoita. == Lähteet == == Aiheesta muualla == * Kasvin kuva Luokka:Kairapalmukasvit
Steve Israel

Steve Israel (s. 30. toukokuuta 1958) on yhdysvaltalainen demokraattipoliitikko New Yorkin osavaltiosta. Hän on naimisissa, ja hänellä on kaksi lasta. Israel aloitti poliittisen uransa kongressiavustajana 1980-luvulla. Hänet valittiin Yhdysvaltain edustajainhuoneeseen ensimmäisen kerran vuonna 2000 tiukasti. ==Lähteet== ==Aiheesta muualla== * Virallinen sivu Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1958 syntyneet Luokka:Elävät henkilöt
François Craenhals

François Craenhals (15. marraskuuta 1926 – 2. elokuuta 2004) oli belgialainen sarjakuvantekijä. Suomessa hänen tuotannostaan on julkaistu muun muassa 4 ässää- ja Ritari Ardent -albumeja. == Aiheesta muualla == * Lambiek Comiclopedia: François Craenhals Luokka:Belgialaiset sarjakuvantekijät Luokka:Vuonna 1926 syntyneet Luokka:Vuonna 2004 kuolleet
The Atrocity Exhibition... Exhibit A

__NOTOC__ The Atrocity Exhibition... Exhibit A on metalliyhtye Exoduksen albumi. Albumi julkaistiin Pohjois-Amerikassa 23. lokakuuta 2007 ja Euroopassa 26. lokakuuta 2007. Albumi on vokalisti Rob Dukesin toinen Exodus-albumi. Kitaristi Gary Holt on sanonut, että albumi on kaksiosaisen teoksen ensimmäinen osa, jonka nimessä Exhibit A () viittaa Exoduksen aikeisiin julkaista vuonna 2010 jatko-osa, Exhibit B. == Kappaleet == # # # # # # # # # == Kokoonpano == * Rob Dukes – laulu * Gary Holt – kitara * Lee Altus – kitara * Jack Gibson – basso * Tom Hunting – rummut == Arvostelut == * About.com: About.com: Album review * AllMusic: AllMusic review == Lähteet == == Aiheesta muualla == * The Atrocity Exhibition... Exhibit A discogs.com -sivustolla * Luokka:Vuoden 2007 albumit Luokka:Exoduksen albumit
Stephen Desberg

Stephen Desberg (s. 10. syyskuuta 1954) on belgialainen sarjakuvakäsikirjoittaja. Tunnetaan Suomessa käsikirjoittamastaan ja Johan De Moorin piirtämästä sarjasta Kaspar Keskiyö. Luokka:Belgialaiset sarjakuvantekijät Luokka:Vuonna 1954 syntyneet Luokka:Elävät henkilöt
Frank Rost

Frank Rost (s. 30. kesäkuuta 1973 Karl-Marx-Stadt, Itä-Saksa) on entinen saksalainen jalkapalloilija, joka viimeksi pelasi MLS-liigassa pelaavassa New York Red Bullssissa. Aikaisemmin hän on pelannut Saksalaisissa Markkleeburgissa, Werder Bremen II:ssä, Werder Bremenissä, Schalkessa ja Hamburger SVssä. Maajoukkueessa hän on pelannut neljästi. Rostin molemmat vanhemmat olivat maajoukkuetason käsipalloilijoita. Hänen isänsä Peter voitti kultaa Moskovan olympialaisissa vuonna 1980 ja hänen äitinsä Christina voitti hopeaa Montrealin olympialaisissa vuonna 1976 ja pronssia Moskovan olympialaisissa vuonna 1980. == Lähteet == == Aiheesta muualla == * Frank Rostin sivusto Luokka:Saksalaiset jalkapallomaalivahdit Luokka:Vuonna 1973 syntyneet Luokka:Elävät henkilöt
Mark Thatcher

Mark Thatcher (s. 15. elokuuta 1953) on brittiläinen liikemies ja poliitikko, Sir Denis Thatcherin ja paronitar Margaret Thatcherin ainoa poika. Hänellä on kaksossisar Carol Thatcher. Thatcher meni naimisiin texasilaisen miljonääri Theodore C. Burgdorfin tyttären Diane Burgdorfin kanssa 1987. He tapasivat Thatcherin ollessa Lotus Carsin edustaja Yhdysvalloissa. Pariskunta muutti myöhemmin Etelä-Afrikkaan. Thatcher on myöhemmin ollut rakennusalalla Lähi- idässä ja tehnyt jalokivikauppaa. Pelkän peruskoulun käyneen Thatcherin omaisuus on noin 60 miljoonaa puntaa. Hänen sanotaan saaneen 12 miljoonan välityspalkkion 20 miljardin BAE:n asekaupoista Saudi-Arabiaan sekä välityspalkkion Cementation-yhtiön 300 miljoonan punnan kaupoista Omaniin, paronitar Thatcherin suositeltua rakennusyhtiötä sulttaanille.Telegraph Thatcher harrastaa moottoriurheilua. Vuonna 1977 hän Mark Thatcher Racingin, joka ei menestynyt erityisen hyvin. Thatcher, hänen ranskalainen kuljettajansa Anne-Charlotte Verney ja heidän mekaanikkonsa katosivat kuudeksi päiväksi Saharan autiomaassa ajaessaan Peugeot 504 -autoa Pariisin ja Dakarin rallissa 9. tammikuuta 1982 Heidät julistettiin kadonneiksi 12. tammikuuta. Markin isä Denis lensi Dakariin, missä aloitettiin laajamittaiset etsinnät, joihin kuului kuusi sotilaslentokonetta kolmesta maasta ja Algerian asevoimien maajoukkoja. Algerian armeija havaitsi 14. tammikuuta Thatcherin joukkueen 50 kilometriä sivussa reitiltä. Etelä-Afrikassa Thatcheria syytettiin vallankaappauksen suunnittelusta Päiväntasaajan Guinean presidentti Teodoro Obiang Nguema Mbasogoa vastaan ja palkkasotureiden rahoittamisesta. Hän sai 265 000 punnan sakot ja neljä vuotta ehdollista vankeutta. ==Lähteet== * Profile: Mark Thatcher BBC, 26.8.2004. * Richest member of a famous family and its most accident-prone (Arkistoitu versio) Telegraph, 26.08.2004. * In trouble again, mummy's boy always in her shadow (Arkistoitu versio) Scotsman, 26.8.2004. === Viitteet === Luokka:Brittiläiset liikemiehet Luokka:Baronetit Luokka:Vuonna 1953 syntyneet Luokka:Elävät henkilöt
HSPA

High-Speed Packet Access (HSPA) on matkapuhelinviestintäprotokollien kokoelma, joka laajentaa ja parantaa olemassa olevien UMTS-protokollien suorituskykyä. Kaksi standardia HSDPA ja HSUPA on jo perustettu ja työ on käynnissä uusien standardien Evolved HSPA ja HSOPA parissa. ==Katsaus standardeihin== ===High Speed Downlink Packet Access (HSDPA)=== HSDPA parantaa alasuuntaisen linkin (eli tiedonsiirto tukiasemalta päätteeseen) suorituskykyä teoriassa jopa 14,4 Mbit/s nopeuteen asti. Käyttöönotetut verkot tarjosivat elokuussa 2007 7,2 Mbit/s nopeuksia maailmalla ja Suomessa korkeintaan 3,6 Mbit/s nopeuksia. Kesäkuussa 2010 Suomessa yllettiin teoriassa 7,2 Mbit/s nopeuteen. HSDPA:n nopeus mahdollisti mokkuloiden yleistymisen. Seuraava kehitysaskel oli HSPA+, johon verkot päivitettiin vuosien 2009–2013 aikana. ===High Speed Uplink Packet Access (HSUPA)=== HSUPA tarjoaa parannetun yläsuuntaisen linkin (eli tiedonsiirto päätteeltä tukiasemalle) suorituskyvyn teoriassa jopa 5,76 Mbit/s nopeuteen asti, mutta alkuvaiheessa Suomen operaattorit tukivat 1,4 Mbit/s nopeutta. HSUPA-verkot laajenivat 2008–2009 aikana, ja toimivat myös 900 MHz taajuudella. === Evolved High Speed Packet Access (Evolved HSPA, HSPA Evolved, HSPA+, I-HSPA) === Evolved HSPA (HSPA+) määritettäneen 3GPP release 7:ssä, jonka odotetaan valmistuvan kesällä 2007. Se tuo mukanaan yksinkertaistetun IP-pohjaisen arkkitehtuurin mobiiliverkolle. Luokka:Matkapuhelinverkot Luokka:Langaton dataliikenne Luokka:Seulonnan keskeiset artikkelit
Johan De Moor

Johan De Moor (s. 17. lokakuuta 1953) on belgialainen sarjakuvapiirtäjä. Myös hänen isänsä Bob De Moor oli sarjakuvapiirtäjä. De Moorin piirtämistä sarjakuvista on suomennettu Kaspar KeskiyöKaspar Keskiyö Finna.fi. Viitattu 25.3.2022. ==Lähteet== Luokka:Belgialaiset sarjakuvantekijät Luokka:Vuonna 1953 syntyneet Luokka:Elävät henkilöt
Earl Pomeroy

Earl Pomeroy (s. 2. syyskuuta 1952) on yhdysvaltalainen poliitikko ja lakimies Pohjois-Dakotasta. Demokraattipuolueen kongressiedustaja hän oli vuodesta 1993 vuoteen 2011. Pomeroy valittiin Pohjois-Dakotan edustajainhuoneeseen 1980. Hän äänesti Irakin sodan puolesta 2002 ja kannatti lisäjoukkojen lähettämistä 2007. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1952 syntyneet Luokka:Elävät henkilöt
Philippe Francq

Philippe Francq (syntynyt 13. joulukuuta 1961, Etterbeek) on belgialainen sarjakuvapiirtäjä. Vuodesta 1990 piirtänyt Jean Van Hammen kirjoittamaa sarjaa Largo Winch. Luokka:Belgialaiset sarjakuvantekijät Luokka:Vuonna 1961 syntyneet Luokka:Elävät henkilöt
Bananadine

Bananadine on kaupunkitarinan mukaan psykoaktiivinen aine, jonka väitetään löytyvän banaanin kuoresta. Sen eristäminen banaanista julkaistiin alun perin Berkeley Barb -nimisessä lehdessä. "Bananadinea" on käytetty päihteenä, ja sen on väitetty aiheuttavan hallusinaatioita ja euforiaa. Todellisuudessa kyse on kuitenkin plasebo-efektistä. ==Aiheesta muualla== * http://www.sniggle.net/banana.php Luokka:Kaupunkitarinat Luokka:Kuvitteelliset aineet ja materiaalit
Malaijanpiikkisika

Malaijanpiikkisika (Hystrix brachyura) on piikkisikojen heimoon kuuluva jyrsijä. Laji elää kaakkoisessa Aasiassa Nepalista Indonesiaan. Malaijanpiikkisika on yöeläin, joka asuu päivät maanalaisisissa koloissa. Malaijanpiikkisikaa voi tavata levinneisyysalueellaan kaikenlaisista metsistä, joissa se yöaikaan etsii syötäväksi juuria, kaarnaa ja hedelmiä metsän aluskerroksesta. Malaijanpiikkisika on muiden piikkisikojen tapaan piikkien peitossa. Ruumiin etuosan piikit ovat lyhyitä ja ruskeita, mutta ne muuttuvat selkäpuolella pitkiksi ja teräviksi. Hännän alueella nämä ontot piikit muodostavat helistimen, jota heiluttamalla eläin voi osoittaa ärtyisyyttään ja antaa varoituksen ennen hyökkäystä. Malaijanpiikkisian alalajia himalajanpiikkisikaa (Hystrix brachyura hodgsoni, aiemmin oma lajinsa Hystrix hodgsoni) on istutettu Isoon-Britanniaan. == Lähteet == Luokka:Piikkisiat
Pelasgos

Pelasgos (, ) viittaa kreikkalaisessa mytologiassa useampaan eri henkilöön: * Pelasgos, Arkadian ensimmäinen kuningas, jonka Herodotos väitti olleen Kreikan ensimmäinen asukas. Hän oli Nioben ja Zeuksen poika ja hänellä vaimonsa Meliboian kanssa poika nimeltä Lykaon. * Pelasgos, Argoksen kuningas, joka otti vastaan Danaoksen ja tämän viisikymmentä tytärtä. * Pelasgos, nymfi Larissan isä Luokka:Kreikkalainen mytologia ru:Пеласг